Բայց սա դեռ ամենը չէ: Հոկտեմբերի 30-ին դարձյալ Ստամբուլում հավաքվել էին Թուրքիայի, Իրանի եւ Ադրբեջանի արտգործնախարարները: Այս ձեւաչափում եղել է ավելի ուշագրավ համատեղ հայտարարություն, որում նախարարներն ընդգծել են միջազգային իրավունքի սկզբունքների հիման վրա ԼՂ հիմնախնդրի լուծման կարեւորությունը` ընդ որում հատուկ մատնանշելով ինքնիշխանության, տարածքային ամբողջականության ու պետական ​​սահմանների անձեռնմխելիության հարգման եւ աջակցման սկզբունքները, բոլոր հակամարտությունների կարգավորումը խաղաղ ճանապարհով եւ պետությունների ներքին գործերին չմիջամտելու հիման վրա: Մամուլում հաղորդագրություններ հայտնվեցին այն մասին, որ հանդիպման ընթացքում քննարկվել էին նաեւ միակողմանի պատժամիջոցները, որոնք բացասաբար են ազդում պետությունների միջեւ առեւտրային կապերի զարգացման վրա: